Käesolevas raamatus püütakse esile tuua just hajatalude osatähtsust  asustuse arengus. Lisaks asustuslikule küljele väärib tähelepanu külade ja hajatalude majanduslik eripära. Asustust on uuritud siiski tervikuna, sest hajatalud moodustasid vaid ühe ja paiguti suhteliselt vähemolulise osa tolleaegsest asustusest. Tervik koosnes küladest, hajataludest, vabadikukohtadest, mõisatest jne. Hajatalude erilisus ilmneb kõige selgemini võrdluses külade taludega.